Dragnea, întrebat dacă e exclusă OUG pe Codul Penal: ”Da”

Liviu Dragnea a răspuns ”Da” luni când a fost întrebat luni de ziariști dacă este exclusă în acest moment o ordonanţă de urgenţă privind Codurile penale, transmite Agerpres. Întrebarea ziariștilor a venit la câteva ore după ce Tăriceanu declarase, în urma unei întâlniri a coaliției, că ”vom merge exclusiv pe calea dezbaterii parlamentare. Nici asumarea răspunderii guvernului pe codul penal nu va avea loc”.

Mai mult, Dragnea a declarat luni că procedurile parlamentare trebuie „grăbite” și a anunțat o sesiune extraordinară pentru aprobarea modificărilor la Codurile Penal și de Procedură Penală. ”O să cer azi celor din Comisie să închidă odată Codul penal, să meargă la votul final”, a adăugat șeful PSD.

Foto: Liviu Dragnea (InquamPhotos / Octav Ganea)